ศบค.ยืนยัน ไม่ได้ปกปิดตัวเลขผู้ป่วยโควิด-19 แต่จำนวนผู้ป่วยลดลง เพราะเข้มงวด 3 มาตรการ ตามประกาศสถานการณ์ฉุกเฉิน
ศบค.ยืนยัน ไม่ได้ปกปิดตัวเลขผู้ป่วยโควิด-19 แต่จำนวนผู้ป่วยลดลง เพราะเข้มงวด 3 มาตรการ ตามประกาศสถานการณ์ฉุกเฉินนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ยืนยันว่าตัวเลขผู้ป่วยรายใหม่ที่ลดลง เป็นการรายงานตามข้อเท็จจริง ไม่ได้มีการปกปิดข้อมูลและไม่ได้ตรวจลดลง แต่เป็นเพราะ 3 ปัจจัยหลัก คือ การประกาศสถานการณ์ฉุกเฉินและเคอร์ฟิว ซึ่งทำให้มีการติดต่อกันน้อยลง มีการควบคุมและป้องกันภายในประเทศ ตั้งแต่ระดับจังหวัด รวมถึงมีสถานที่กักตัวรองรับกลุ่มเสี่ยงอย่างชัดเจน โดยจะเข้มงวดทั้ง 3 มาตรการต่อไป เพื่อควบคุมการแพร่ระบาดของโรคโควิด-19 ให้ลดลงอย่างต่อเนื่อง ทั้งนี้ยอมรับว่ากระทรวงสาธารณสุข กำลังพิจารณาหาแนวทางเพิ่มการตรวจคัดกรองโรคให้ได้มากที่สุด ตั้งเป้าที่แสนรายต่อวัน จากเดิมตรวจได้วันละประมาณ 2 หมื่นราย ขณะเดียวกันได้เตรียมเตียงและอุปกรณ์การแพทย์ เพื่อให้เพียงพอสำหรับการรักษาผู้ป่วยที่อาจตรวจพบมากขึ้น โดยจัดระดับอาการตั้งแต่เบาไปจนถึงอาการหนักส่วนกรณีอาคารรับรอง อำเภอสัตหีบ จังหวัดชลบุรี จำเป็นต้องจัดให้ผู้กักตัวพักอาศัยห้องละ 2-3 คน ทดแทนการพักเดี่ยว เนื่องจากสถานที่ไม่เพียงพอ แต่ยืนยันติดตามอาการทุกคนอย่างใกล้ชิดและจัดห้องตามความเหมาะสม ซึ่งหากพบมีอาการเสี่ยงติดเชื้อ จะแยกตัวผู้ป่วยมารักษาทันที